Yook Sung-jae

Yook Sung-jae (; s. 2. toukokuuta 1995) on eteläkorealainen laulaja, lauluntekijä, näyttelijä, malli ja viihdyttäjä. Hän on poikabändin BtoB ja sen alaryhmän BtoB Bluen jäsen ja toimi myös BtoB:n johtajana vuosien 2019 ja 2020 aikana. Yook tunnetaan myös rooleistaan televisodraamoissa ' (2015), ' (2015) ja "" (2016). Hän on lisäksi esiintynyt useissa suosituissa ohjelmissa kuten "Hitmaker", "We Got Married" ja "Master in the House". Yook julkaisi kuusi digitaalista singleä osana musiikkiprojektiaan "3x2=6" joulukuun 2019 ja helmikuun 2020 välillä ja teki soolodebyyttinsä 2. maaliskuuta 2020 EP-levyllään "Yook O'Clock". 
Lapsuus ja koulutus.
Yook syntyi 2. toukokuuta 1995 Yonginissa, Gyeonggissa, Etelä-Koreassa. Hänellä on yksi vanhempi sisko. Yookin isä on puolijohteita käsittelevän tietotekniikkayrityksen toimitusjohtaja. Hänen isoisänsä toi ensimmäisenä punaisen karpin Etelä-Koreaan ja hänen isoäitinsä toimi kalastustilalla Pajulla. 
Yook on opiskellut kuukauden ajan Englannissa ja toisen kuukauden Filippiineillä. Hän kävi Hanlim Multi Art Schoolia ja valmistui sieltä vuonna 2014. Sen jälkeen hän meni Dongshinin yliopistoon, pääaineenaan käytännön musiikki. 
Ura.
Ennen debyyttiä.
10. elokuuta 2010 Yook Sungjae esiintyi näytöksessä "2010 Cube Stars Party". 
6. maaliskuuta 2011 Yook esiintyi "2011 CUBE Stars Party" -näytöksessä yhdessä bänditovereidensa Seo Eunkwangin, Im Hyun-sikin ja Jung Il-hoonin sekä Lee Min-woonin, josta piti alun perin myös tulla BtoB:n jäsen, kanssa. 
Yook pääsi levy-yhtiö JYP:n koe-esiintymisten 6. finaalikierrokseen ennen siirtymistään nykyiselle yhtiölleen Cube Entertainment. 
2012–2014: Debyytti BtoB:n jäsenenä ja sooloaktiviteetit.
21. maaliskuuta 2012 Yook debytoi BtoB:n laulajana heidän julkaistaessaan kappaleet "Insane" ja "Imagine". 23. maaliskuuta 2012 Yook juonsi SBS MTV:n musiikkiohjelmaa "The Show" yhdessä bändikaverinsa Lee Min-hyukin kanssa . 
Vuonna 2013 Yook Sungjae debytoi näyttelijänä draamassa Monstar osana sivunäyttelijöitä yhdessä bänditovereidensa Lee Min-hyukin, Lee Chang-subin ja Im Hyun-sikin kanssa. Sungjae näytteli Arnoldia, poikabändin Men In Black jäsentä. Hän esiintyi kaikkiaan neljässä jaksossa (jaksot 2, 6, 9 ja 12). Yhdessä BTOB:n Lee Minhyukin, Lee Changsubin, Im Hyunsikin ja Beastin Yong Jun-hyungin kanssa hän osallistui draaman ääniraidalle julkaisuilla OST Part 1 "Days Gone By", OST Part 2 "After Time Passes" ja OST Part 7 "First Love". Samana vuonna Sungjae ja BtoB tekivät cameo-esiintymisen hittidraaman The Heirs 4. jaksossaan itsenään, BtoB:na.
Vuonna 2014 Yook esiintyi televisiosarjassa "Reply 1994" Sungjoonina eli Ssukssukina, Na-jungin pikkuveljenä. Heinäkuussa 2014 Yook valittiin ohjelman "A Song For You" juontajaksi yhdessä Super Juniorin Kanginin ja f(x):n Amberin kanssa. Hän oli mukana myös eteläkorealaisen tuottajaduo Jeong Hyeong-donin ja Defconninohjelman "Hitmaker" kaudella 1, ja hänestä tuli ohjelman projektibändin Big Byung jäsen yhdessä Got7:n Jacksonin sekä VIXX:n jäsenten N ja Hyuk kanssa. Ryhmä julkaisi kaksi singleä, "Stress Come On" ja "Ojingeo Doenjang" (korea: 오징어 된장). Samana vuonna hän sai ensimmäisen pääroolinsa "Plus Nine Boysissa", jossa hän näytteli 19-vuotiasta judokaa. Sen jälkeen hän esiintyi tositelevisio-ohjelmassa "Real Men" vuosina 2014–2015. 
2015–2017: Näytteleminen ja suosion nousu.
Yook saavutti läpimurtonsa saadessaan yhden päärooleista Kim So-hyunin ja Nam Joo-hyukin johtamassa teini-draamassa '. Hän myös julkaisi draamalle ääniraidan "Love Song" yhdessä Park Hye-soon kanssa. Draamasarjan päättymisen jälkeen hänen suosionsa kasvoi ja hän vastaanotti useita sopimuksia suurlähettilääksi. Hän näytteli myös kauhu- ja mysteerisarjassa ' Moon Geun-youngin rinnalla vuonna 2015. Yook voitti New Star Award -palkinnon näyttelemisestään draamassa , ja "Best Couple Award" -palkinnon yhdessä Kim So-hyunin kanssa draamasta "Who Are You: School 2015". 
Vuonna 2015 Yook osallistui "King of Mask Singer" -kilpailuun nimellä "Tired Bumblebee", ja sai esiintymisestään hyvää palautetta. Hän osallistui Red Velvetin Joyn kanssa tositelevisio-ohjelman "We Got Married" neljännelle kaudelle. Pari julkaisi dueton "Young Love", jonka sanoitukseen he osallistuivat Yookin bänditoverin, BtoB:n Im Hyun-sikin, avustamalla heitä kappaleen tuottajana. Vuoden 2015 MBC Entertainment Awards -palkintogaalassa Yook sai "Best Couple" -palkinnon yhdessä Joyn ranssa sekä "Best Male Rookie (in Variety)" -palkinnon. Pari lähti ohjelmasta "We Got Married" 7. toukokuuta 2016. 
Syyskuussa 2015 Yookista tuli yksi "Inkigayo"-musiikkiohjelman kolmesta pääjuontajasta yhdessä GOT7:n Jackson Wangin ja näyttelijä Kim Yoo-jungin kanssa. Yook jätti juontamisen toukokuussa 2016. Vuonna 2016 Sungjae nimitettiin King Sejong -instituution suurlähettilääksi. Hänestä tuli myös osa BtoB:n ensimmäistä alayksikköä BtoB Blue, joka debytoi syyskuussa 2016. 
Vuosina 2016-2017 Yook näytteli valtavan suosion saaneessa romanttisessa fantasiadraamassa "". Hän esiintyi myös tositelevisio-dokumenttiohjelmassa "Law of the Jungle," jota kuvattiin Sumatralla, Indonesiassa. Elokuussa 2017 Yook osallistui digitaaliseen single-projektiin "Piece of BtoB". Hän julkaisi kappaleet "Say It" sekä "Paradise", joista jälkimmäisen hän sävelsi ja kirjoitti itse, 30. elokuuta. Vuoden 2017 lopulla hän liittyi vakituisesti tositelevisio-ohjelmaan "Master in the House" . 
Cube Entertainment ilmoitti 29. joulukuuta 2017, että Yook kärsi selkävammasta ja oli sairaalahoidossa. Hänellä olivälilevypullistuman oireita, jotka tiettävästi pahenivat "2017 BtoB Time - Our Concert" -konsertin aikana. Yook osallistui 5. tammikuuta 2018 "Master in the House" -lehdistötilaisuuteen. Tämä oli ensimmäinen kerta, kun hän esiintyi julkisuudessa toipumisensa jälkeen; hän palasi aktiviteetteihinsa vähitellen kahden viikon lepoajan jälkeen. 
2018–2021: "3x2=6", "YOOK O'Clock" ja "Mystic Pop-up Bar".
Vuonna 2018 Yook piti ensimmäisen soolofanitapaamisensa "Paradise"TICC:ssä Taiwanissa 11. helmikuuta, Macpherson-stadionilla Hongkongissa 19. toukokuuta ja Manilassa, Filippiineillä 13. heinäkuuta. 
BtoB:n seitsemäntenä vuosipäivänä, 21. maaliskuuta 2019, Yook valittiin bändin uudeksi johtajaksi. Yook esiintyi Cube TV:n uudessa tositelevisio-ohjelmassa, "Lovely 95s" (예쁘장한 구 오즈), joka alkoi 12. heinäkuuta. Tuli ilmi, että hän suunnitteli ja sai läheiset vuonna 1995 syntyneet ystävänsä, entiset poikabändin Boyfriend jäsenet Youngminin, Kwangminin ja Minwoon, Teen Topin Rickyn sekä malli Baek Kyung Don tekemään yhteisen tositelevisio-ohjelman. 
19. joulukuuta 2019 Cube paljasti suunnitelman uudelle musiikkiprojektille "3x2=6", jonka tavoitteena oli Yookin julkaista kaksi kappaletta kuukaudessa kolmen kuukauden ajan alkaen joulukuusta 2019. Kappaleet julkaistiin erilaisilla online-musiikkisivustoilla. Numero kuusi, joka lausutaan koreaksi "yook", kuten laulajan sukunimi 'Yook' (육), osoitti Yookille tunnusomaista järjenjuoksua. Projekti koostui kolmesta teemasta; "Singer" oli tarkoitus esitellä hänen taiteilijan kykyjään julkaisemalla ensimmäinen hänen itsensä tuottama kappale, "Human" kuvasi hänen haluaan olla pitkään rakastettu ja "BtoB Yook Sung-jae" toi mukaan kaksi hänen bänditoveriaan Jung Il-hoonin ja Peniel Shinin osallistumaan projektiin. Projekti alkoi 26. joulukuuta 2019, jolloin Yook julkaisi ensimmäiset singlensä "Yook" (뭍 (陸)) ja "From Winter" (겨울 속 에서) nimellä "3x2 = 6 Part 1". Kappaletta "Yook" kuvataan melodisena modern rock -kappaleena, jonka sanoitusten tekoon ja säveltämiseen laulaja itse osallistui. Julkaisulla "3x2 = 6 Part 2" Yook osoitti viehätysvoimansa kappaleilla "W.A.U" (What About U) ja "Chicken". "Chicken" on laulu fiksulla sanoituksella, jotka puhuvat siitä kuinka vaikka kuinka aika kuluu ja trendit muuttuvat, laulaja haluaisi häntä aina rakastettavan yhtä paljon kuin kaikkien rakastamaa friteerattua kanaa. Laulu julkaistiin 16. tammikuuta 2020. Projekti päättyi 6. helmikuuta 2020 ensimmäiseen Yookin ja Ilhoonin yhteistuotokseen "HMHN" sekä kappaleeseen "Hypnotized", jonka Yook ja Peniel esittivät 2018 BtoB Time - This Is Us -konsertissa. 
Yook palasi televisioruuduille vuoden 2020 alussa näyttelemällä JTBC:n draamasarjassa "Mystic Pop-up Bar," joka perustuu suosittuun samannimiseen webtooniin. Hän näytteli draamassa yhtä pääosista, supermarketin asiakaspalvelun työntekijää (Han Kang Bae), joka työskentelee osa-aikaisesti myös baarikojussa, jonka kautta sen omistaja auttaa unien kautta ihmisiä ylittämään erilaisia ongelmia elämässään. 
18. helmikuuta Yook jätti pitkäaikaisen roolinsa tositelevisio-ohjelmassa "Master in the House" keskittyäkseen musiikkiin ja näyttelemiseen. Yook julkaisi ensimmäisen sooloalbuminsa "Yook O'Clock" 2. maaliskuuta 2020. Se koostui kuudesta projektin "3x2=6" kappaleesta, joiden lisäksi siinä oli johtava single "Come with the Wind". 
Asepalvelus.
Yook ilmoitti 3. toukokuuta 2020 Instagramissa aloittavansa asepalveluksen 11. toukokuuta. Cube vahvisti uutiset. Uutisjärjestö MyDailyn mukaan Yook tulee palvelemaan osana armeijan bändiä suoritettuaan viisi viikkoa kestävän sotilaskoulutuksen Nonsanin koulutuskeskuksessa.
Sungjae palasi asepalveluksesta samana päivänä BTOB:n Hyunsikin kanssa, 14. marraskuuta 2021.
Joulukuussa 2021 hän palasi "Master in the House" -ohjelmaan lyhyesti erityisvieraana, esiintyen ohjelman 200. jaksossa.
2022: "The Golden Spoon".
Yook Sungjaen ensimmäiseksi rooliksi asepalveluksen suorittamisen jälkeen vahvistettiin SBS:n tuleva televisio-draama "The Golden Spoon", jonka on määrä valmistua vuoden 2022 ensimmäisellä puoliskolla. Sungjae näyttelee draamassa pääosaa (Seung-cheon). Draama perustuu suosittuun samannimiseen webtooniin, joka kertoo maagisesta kultaisesta lusikasta, jonka päähenkilö Seung-cheon saa käsiinsä. Hän vaihtaa sen avulla elämänsä rikkaan, parhaan ystävänsä kesken, kärsien seuraamuksista.